**Ministru kabineta rīkojuma projekta**

**„Grozījumi Ministru kabineta 2010.gada 24.februāra rīkojumā Nr.109**

**„Par valodu intelekta tehnoloģiju centra „Valodu krasts” projekta vadības grupas izveidi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2010.gada 24.februāra rīkojums Nr.109 |
| 2. | Pašreizējā situācija un problēmas | Līdzšinējais valodu intelekta tehnoloģiju centra „Valodu krasts” projekta vadības grupas sastāvs apstiprināts ar Ministru kabineta 2010.gada 24.februāra rīkojumu Nr.109 „Par valodu intelekta tehnoloģiju centra „Valodu krasts” projekta vadības grupas izveidi”.  Ievērojot, ka Saeima 2011.gada 3.novembra sēdē izteica uzticību Valda Dombrovska vadītajam Ministru kabinetam, kā arī 2010.gada 22.novembra rīkojumu Nr.676 „Par Reģionālās attīstības un pašvaldību lietu ministrijas likvidācijas nodrošināšanu”, nepieciešams veikt izmaiņas Rīkojumā aktualizējot vadības grupas sastāvu. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Ar Ministru kabineta rīkojuma projektu tiek aktualizēts valodu intelekta tehnoloģiju centra „Valodu krasts” projekta vadības grupas sastāvs, kā arī atbilstoši Ministru kabineta 2010.gada 22.novembra rīkojumam Nr.676, reģionālās attīstības un pašvaldību lietu ministrs vadības grupas sastāvā tiek aizstāts ar vides aizsardzības un reģionālās attīstības ministru. Atbilstoši Tieslietu ministrijas atzinumam, no vadības grupas sastāva svītrots tieslietu ministrs. Vienlaikus, ņemot vērā Projekta līdzšinējo attīstību, tiek aktualizēti Vadības grupas pienākumi. |
| 5. | Projekta izstrādē iesaistītās institūcijas | Kultūras ministrija |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo Ministru kabineta rīkojuma projekts regulē publiskās pārvaldes tiesiskās attiecības, lai veicinātu institūciju sadarbību un lēmumu pieņemšanu. |
| 7. | Cita informācija | Nav |

 Anotācijas II, III, IV, V, VI un VII sadaļa – nav attiecināms.

##### Kultūras ministre S.Ēlerte

Vīza: valsts sekretāra p.i U.Lielpēters

17.01.2011 10:49

262

S.Voldiņš

tālr. nr. 67330268; faksa nr. 667330293; Sandis.Voldins@km.gov.lv